En 1986 Steven Wilson lanzó totz dos prochectos que le darían un nombre. O primer d'ells se clamó inicialment No Man Is An Island (Except The Isle Of Man), encara que con o tiempo sería renombrau No-Man. Prencipió como un prochecto instrumental solista de Wilson, mesclando rock progresivo con synth pop (antes de l'adhesión a o prochecto d'o cantante y letrista Tim Bowness, con un subseqüent abance enta o art-pop). O segundo Prochecto estió Porcupine Tree que estió orichinalment una parodia d'o rock psicodelico d'os 60', que se va levar a cabo por diversión con o suyo companyero de clase, Malcolm Stocks. Entre os siguients tres anyos, os prochectos se desembolicoron y evolucionoron de traza paralela. No-Man tenió o suyo primer Sencillo comercial (en 1989 titulau: The Girl From Missouri, en Plastic Head Records). Entre que Porcupine Tree produció un aumento en a suya reputación underground, con a publicación de casetes a traviés de The Freak Emporium (l'ala de distribución por correu d'o sello psicodelico britanico Delerium Records). En 1990 No-Man evolucionó enta una tresena de voz/violin/multi-instrumentos que heba incorporau ritmos de danza en a suya mosica art-pop, qui lanzoron o suyo segundo single: "Colours". Wilson tenió allora ganada a credibilidat d'a industria d'edición mosical,(asinas como o financiamiento suficient pa equipar o suyo estudio con l'equipo que amenesteba pa abanzar en a suya mosica). En iste momento, tamién s'heba lanzau l'oficial álbum debut de Porcupine Tree, On the Sunday of Life... (que compiló o millor material d'as cintas gravadas anteriorment). 1993 veyió a consolidación de Wilson d'o suyo exito inicial con os albums de totz dos Porcupine Tree (Up the Downstair) y No-Man (Loveblows Y Lovecries - A Confesion). A zaguers de 1993, Porcupine Tree s'inició como un quarteto de mosica en directo con Wilson, Barbieri, o baixista Colin Edwin y o ex No-Man en vivo o baterista Chris Maitland. A partir d'iste 1993, se alternan entre Wilson de Porcupine Tree y No-Man lanzamientos. Tot y que No-Man se retiró de l'actuación en directo en 1994 (y no tornaría a escenarios dica o 2006), a banda siguió lanzando un fluxo constant de álbums con convidaus como Richard Barbieri entre atros, y ha manteniu una reconoixencia a traviés d'os anyos, asinas como reconoixencia d'a critica contina. Porcupine Tree, por a suya parte, viachiaba con freqüencia (cada vegada aumentaba mas a suya credibilidat como una banda consistent). Y pasó por quantas fases de manifestación de diferents estilos mosicals (incluindo a psicodelia, o rock progresivo, rock moderno y Heavy Metal). sin perder a esencia d'a imachinación sonica de Wilson y a composición. A meyaus d'os anyos 2000 Porcupine Tree s'ha convertiu en una banda de rock de gran exito con álbums en os prencipals sellos discograficos como Atlantic y Roadrunner, con Wilson como compositor y cantant. Tamién por ista epoca, Wilson heba teneba una alta requesta como productor y se le citaba como una fuerte influencia en os mosicos.